Jeg rider lige nu med et almindelig trense bid. Er et tre-delt bid blødere i munden på ham? Han kan godt finde på at stikke af med mig nogle gange...
Måske det her kan give dig svar...
Jeg har oplevet lidt det samme med min 4 års, da han skulle vænnes til biddet. Han fik det på ca. 10 gange hvor jeg slet ikke havde fat i det, brugte kapsunen. Efter ca. 5 gange, begyndte han også at løfte hovedet højt, forsøge at dreje rundt og bakke. Jeg var i tvivl om der var noget galt, men jeg havde af samme grund haft tandlæge til ham ca. 2 måneder før han fik bidet på for første gang. Jeg besluttede mig derfor for at være lidt bestemt og give ham et stykke guf når han havde taget biddet, jeg behøvede ikke at være det mere end et par gange, nu står han ligefrem og gaber efter biddet når det kommer, men han får vel og mærket også stadig en godbid når han har taget det. Hvis du er helt sikker på at han ikke har ondt over at havde biddet i munden, tror jeg bare de forsøger at snige sig uden om. Min gjorde ihvertfald selvom jeg var i tvivl, da han normalt altid er utrolig artig:-)
måske skifter den tænder - eller har skiftet og fik bid i munden lige den dag en tand faldt ud og gummen var øm. prøv at give biddet sammen med et stykke sukker.
Hvis du mener at diverse med tænder er tjekket, og evt. et efter trykmærker der hvor hovedtøjet har siddet, så kunne jo tænkes at det måske bare var almindelige ungheste nykker..
Hej hej Ja tag at få tjekket dens tænder, Jeg har haft samme problem med en af mine 3½ år gammel var den og det viste sig den havde en løs ulve tand.
...helt enige!!! Hvertfald på de fleste områder (stusser lidt over det med at "fodre" muskler på en hest..?)   Pointen er at man skal dele træningen op, som du siger, i indlæring, konsolidering og det jeg helst vil kalde konditionstræning kombineret med perfektion. Vi er også enige omkring det du siger med BB. Jeg synetes bare alligevel det er interessant at hans lipizzaner er så velmusklet (og heller ikke skadet på nogen måde, den er 16 år nu, frisk som en fisk). Men stadig enig i at det ikke er heldigt at træne styrke uden opvarmning. Det bliver dog som du siger - hvis det kun er det man ønsker er det vel ok. Der findes også muskelbyggere blandt mennesker der træner på lignende måde. Dog er det måske ikke sådanne heste vi vil have   Jeg er også meget glade for de alsidig trænede heste - derfor er jeg også forelsket i araberen som race   Jeg ville aldrig selv have en totalt ensidig trænet hest. Bent snakker iøvrigt også om vigtigheden af at hesten skal være opvarmet inden hårdere træning (her bruger han sidebevægelserne) - han følger det bare ikke selv med nogle af sine heste, hvilket jo er synd. Men stadig er det vigtigt at ikke træne de to første faser for lang tid, altså indlæring og konsolidering. Men det er vi jo helt enige i. Man ser bare   tit ryttere der rider sine heste alt alt for længe - altså i indlæringsfasen - og det ER selvmord hvis man vil komme nogen vej med hesten! Hesten bliver træt og lej. Det er nok fordi jeg ser dette så tit, at jeg går op i at lægge vægt på at man ikke rider for lang tid ad gangen. Og omkring hunde - jo, man kan BESTEMT sammenligne hunde og heste når det kommer til indlæringspsykologi. Det er sådan set klikkertræningsprincippet man bruger på dem begge (betinget indlæring), der som bekendt stammer fra DELFINtræning. Jeg har også været med til at træne delfiner, og jo, man kan endda sammenligne delfiner og heste, hehehe... Ikke dermed sagt at hunde og heste er ens, det er de slet ikke. Men jeg er IKKE enig i at en hund har dårligere koncentrationsevne end en hest. Jeg mener provokerende nok bare, at man ikke opdager lige så hurtigt at hesten er faldet fra mentalt - så laller man bare lidt derudad, og indlæringen går det så som så med. Men man får da motioneret! Man går jo heller ikke kun 5 minutters tur med sin hund. Det er forskel på indlæring og motion  Vh Tone 
meget interessant det i diskuterer omkring koncentrationsevnen. Sådan som jeg oplever det så er der stor forskel på utrænede heste og heste som er vant til at skulle løse opgaver. Men fælles for dem findes der alligevel en grænse og den synes jeg ofte kommer fra 4-8 min (utrænede) og så op til 15-20 min. Og det er så den helt koncentrerede fase hvor de opfanger ALLE signaler, tyder dem og spytter en respons ud på dem i indlæringsfasen eller kvitterer med en perfekt udformning af en allerede indøvet øvelse. Efter første K. fase kan man så tilbyde en adspredelse hvor de måske græsser eller får helt fri til egen initiativ på anden vis og så efter få minutter 4-10 minutter er de "ladet op" til endnu en (lidt kortere) omgang med koncentreret arbejde. Det er i virkeligheden ret nemt at tyde hvornår koncentrations evnen daler for det er så snart man får en hyppigere tendens til at hesten ikke er "skarp i responsen" eller fx. reagerer på andre impulser end dem mennesket giver og i min verden bør man stoppe så snart de tegn dukker op og tilbyde en pause. Jeg kunne godt tænke mig at høre hvad i synes om at man, i frikvarteret" hvor hesten gives fri måske ved at skridte lidt, hopper af ryggen og lader være med at belaste den bare de minutter hvor det står på. Og i opvarmningen, og når der skridtes af.. Jeg tænker på hvis man skal ud i det perfektionistiske hvor man skåner hesten hvor der skånes kan, for at blive i din tankeform Eva, om at ethvert forkert bevægelsesforløb hos hesten slider den, hvorfor så ikke også gøre det? Gør i det? (Jeg har altid hoppet af og skridtet hesten af uden rytter og med løsnet gjord..) Det er måske marginaler, -måske ikke...?
Hebrana> inden for distanceridning ses det ofte at rytterne vælger at gå eller løbe med deres heste, hvor der er mulighed for det, netop for at give hestene en "slæbe-pause". For at svare på dit spørgsmål: Når jeg varmer op, sidder jeg i sadlen, når jeg skridter af, tager jeg som regel sadlen af og lægger et uld/svedtransporterende dækken på hende, herefter går vi enten rundt på banen, op og ned ad de små veje, eller i Dyrehaven indtil hun er kølet langsomt ned/ tør (hvis hun har svedt). Når jeg rider distance, så begynder jeg eller min hjælper, at gå rundt med hende ca. 15 min inden start - altså opvarmning på gå-ben. Efter mål er passeret og hun har været gennem dyrlægekontrollen (sker inden for 5 min eller så hurtigt jeg kan få sadlen af og pulsen er ok), så går min hjælper og jeg rundt med hende, med kølegamacher og svedtransporterende dækken på, til hun er kølet ned og tør. Herefter får hun lov til at græsse/ spise hø og så går vi med hende i 5-10 minutters intervaller, for at minimere risikoen for at hun bliver stiv og øm. Selv om det er en lille ting, så er jeg stor tilhænger af at man "går sin hest af" i stedet for at skridte den af.   Jeg ved ikke om det er af fysisk betydning i forhold til slid og skader, men jeg tror at hestene sætter pris på at få løsnet gjorden og blive trukket rundt. Jeg ser det egentligt lidt som en slags belønning. Sådan lidt: "Du har gjort det godt lille hest, nu skal du slippe for den stramme gjord og den tunge sadel."  I forhold til opvarmning, så ved jeg ikke hvad andre gør, men jeg bruger opvarmningen til at lave løsgørende øvelser. Jeg skridter måske kun 1 runde på hver volte inden jeg begynder at arbejde med hende. Men nu skal jeg jo til at lægge alle gamle vaner på hylden og lære nye.   Nytårsfortsæt 2007: Lær klassisk/ Akademisk. 
Har lige læst denne laaange tråd.. Tager fat hvor I slutter: koncentrationen. Nu ved jeg ikke om denne debat kun er for akademiske/klassiske ryttere, men jeg blander mig trods det at jeg rider "moderne". Kunne godt tænke mig at høre hvad I præcist gør når jeres heste bliver ukoncentreret (under ridningen) -her mener jeg ikke bare et kort sekund men over længere tid (de kan høre noget uden for banen/hallen som de ikke kan se el.lign og kører sig op) Har nemlig sådan en af slagsen og det kan være meget svært at tilkalde sig hans opmærksomhed igen. Eva; kunne ikke lade være med at bide mærke i dine mange (direkte som indirekte) kritikker at den moderne ridning (gennem hele tråden). Kender du virkelig ikke nogen moderne ryttere som du synes rider fornuftigt og træner deres heste korrekt? Selvom jeg ikke har forstand på akademisk/klassisk så kan jeg da godt stå og se folk træne det, og synes det ser fornuftigt ud og se meningen med det de gør lige så vel som jeg kan det med mine egne træningsmetoder.. Vicky
at du da støder på ryttere i din dagligdag som du kan holde ud at se arbejde med deres heste. Hvad gør så at du netop synes disse ryttere træner korrekt i forhold til andre? (udelukker her hiv-træk rytterne) Jeg kender selv følelsen af at se noget ridning der bare kan få en til at blive direkte arrig, og tilslutter mig altså ikke alle former for sportsdressur! Herunder er der jo ufatteligt mange måder at træne sin hest på. Jeg træner også mine med at blive løsgjorte, frie i skuldrene, afslappede og lydige, men når I (klassiske/akademiske) rider jeres heste sådan, ligger I dem så ikke temmelig dybt fortil? Det er i hvert fald hvad jeg har set. Mine får også lov at ligge dybt (søge frem og ned) til træning, men til dressurstævnerne er dette jo ikke ønskeligt. Deri ser jeg forskellen.. Vil man ride stævner må man jo have hesten derop og gå. Det samme med tempo. Jeg får opfattelsen af at man som klassisk rytter rider et noget lavere tempo end ellers? Jeg selv går ind for at holde hesten i et roligt tempo et godt stykke tid og først lægge den op i tempo  . Hvori ligger forskellen fra jer her? Synes det er ret spændende at vurdere forskellene. Tror jeg vil til at "gå mine heste af" som Malou skriver det. Det lyder behageligt for hestene at slippe af med vægten på ryggen, når de nu har arbejdet hårdt..  Vicky
Tone og Eva: Jeg sidder lidt undrende tilbage og tænker om jeg (igen) har misforstået en masse. Nu er i nogle af dem jeg respekterer for jeres træning og mening og jeg spørger derfor jer. Tone kender Amons baggrund men jeg ved ikke om Eva gør, så kort: Amon er tilredet traditionelt, jeg har redet "lidt" klassisk fra sidste vinter, men gik i stå. Har nu skiftet til Christina Holmbæk og er gået i gang fra start igen. Indtil for et par måneder siden har jeg altid ment, at min ridning både skulle opbygge hans muskler OG være konditionstræning, men da jeg så startede fra start igen og virkelig denne gang vil det alvorligt og SÅ gerne vil gøre det "rigtigt"...så følte jeg at jeg var tvunget til at stoppe konditionstræningen, da jeg i den klassiske verden altid har fået følelsen af at det er forkert. Som jeg forstår det må jeg jo ikke trave på ham, før han kan bære sig selv korrekt i traven og da vi lige nu står helt stille og bøjer og gør ved, så kan han ihvertfald ikke bære sig selv korrekt i traven. Hvordan skal jeg så konditionstræne?? Jeg har aldrig oplevet at kunne ride Amon træt mht konditon, han bliver træt i hovedet når han skal tænke meget, men jeg ved ikke hvor længe han ville kunne ride uden at være træt. Når jeg for tiden kun træner i kort tid, fordi vi træner nogle for Amon krævende ting og er helt i starten, så føler jeg at jeg "pjækker" og samtidig hvis jeg så efter denne træning rider ham på traditionel vis, så føler jeg at jeg snyder... Så hjælpe lige her  Der er ikke noget jeg hellere ville end at ride laaange ture, bare Amon og jeg eller med andre. Men lige nu er det bare ikke muligt. Amon er ret nervøs og han er spændt op når han rider alene, sidst vi red stak han af med mig i fuld galop ind over en mark og jeg blev åbenbart forskrækket for jeg har ikke redet ud alene siden. Rider vi med andre er der ingenting, men der er ikke andre at ride med. Jeg har ikke de fedeste tur muligheder, det er vej vej og atter vej. Så også på dette punkt skal jeg tilbage til at gå ture og føler det skal gøres forfra... Mht. koncentration står Amon nu opstaldet hvor der er et lille ridehus og det ændrede godt nok hans koncentration. Han er 100% fokuseret på mig og lærer hurtigt derinde, så det er jo der vi træner. Bør jeg allerede i de første øvelser gå ud hvor hans koncentration er alle andre steder og træne?? Også her har jeg lidt følelsen af at snyde, da det jo ikke er den store bedrift at han er rolig alene i et ridehus... nå men jeg slipper nok aldrig tør for spørgsmål og det håber jeg faktisk heller ikke at jeg gør, for jeg vil gerne lære og forbedre mig for evigt 
jep eva - det med de bange ryttere/undervisere har jeg også hørt om. kender folk der rider hos dem. en af mine veninder red der i ½ år - og det eneste hun lærte var frem og ned, i skridt, i ridehus. hesten var ikke glad for den er ret aktiv og elsker at arbejde igennem. rytteren var i tvivl. Hun kunne se andre der red hos samme underviser og de skridtede stadigt rundt efter to års (!) undervisning og næsten alle hestene så ud somom de kedede sig. Det var typisk de lidt bange ryttere der var tiltrukket af dette sted. dem der aldrig rider uden for ridehuset og dem som aldrig galoperer eller bare har det sjovt med deres hest. dem som egentligt var bange for både deres hest og at ride. Hun holdt op hos denne underviser og fik en ny, pludseligt gjorde de kæmpe fremskridt på kort tid. nåede til de halve trin på få måneder og hesten blev glad igen - den fik lov at knokle. Det er ikke sådan at de ikke fik noget ud af det halve år, men de rykkede heller ikke nogen vegne og energien forsvandt. Nu er hun stadigt i fuld fart frem med sin hest. de lærer i lyntempo og får overskredet en masse grænser for hvad man kan med sin hest. Og ejeren har fundet ud af at hesten har langt større kapacitet end nogen troede. Den skulle bare have lov at vise det. Jeg nævner ikke den forrige undervisers navn, men kan sige at den nye er Hanna Engstrøm fra sverige og med småbesøg fra bla. Tanja mortensen og katrine boelsgaard også. så ikke alle undervisere er lige gode til alle ryttere. De bange og forsigtige ryttere var glade nok - selvom jeg syntes de skulle udfordre sig selv lidt mere og ikke tulle sig selv ind i en ond cirkel som de ikke kunne bryde. jo mere forsigtigt de red jo mere bange blev de jo. Så hvis ikke man er tilfreds så skal man skifte. men man behøver IKKE skifte ridestil - blot underviser. finde den man passer sammen med.
var denne omtalte underviser SELV bange? Og underviser ud fra hvordan hun selv red? Det er vel det de fleste undervisere gør. Men det gælder jo om at se på den enkelte -rytter og hest- hvor behovet og niveauet er. Forstår ikke hvorfor man vil lære fra sig hvis man selv er bange.. Jeg ser klassiske undervisere der bruger op til det første år KUN på at træne skridt. Er det normalt? Jeg fornemmer at det netop er dette der har gjort bl.a. Awina fortvivlet og jeg kender andre. Behovet for stadig at ride en tur i både skridt, trav og galop er der vel stadig. For de fleste da -heldigvis. Forbensbelastning: når hesten bliver redet frem og ned og er korrekt eftergivende, så søger den selv biddet og bevarer suget. Håber vi er enige hertil. Men - hvordan skelner man mellem dette og så til det punkt hvor den overbelaster forparten? Hvordan undgår man denne forpartsbelastning? I og med at hesten søger frem og ned, må den nødvendigvis lægger mere vægt på forparten? Hvordan arbejder man hesten over at belaste udv. bagben i stedet for indv. forben? Er det nok her at den er løs i indv. skulder? Jeg kender en pige der rider en stor (176-177 cm) holstener hest, og det er jo en stor hest at arbejde med. Den er 7 år, men tidl. redet sportsdressurmæssigt korrekt i nakken (pga. mange stævner), så hun har arbejdet meget med at få den til at søge biddet korrekt. Og nu hvor den gør det er hun nervøs for om den stadig arbejder nok bagtil og ikke belaster forparten for meget. Den hænger på ingen måde på tøjlen, men hvordan skelner I? Desuden er der en pige i stalden hvis pony ganske vist søger frem og ned, men derefter hænger på biddet. Hvis ikke den gør det spænder den ufatteligt meget op. Den kender kun enten eller. Hvordan ville I afhjælpe dette? Vicky
Nu ved jeg ikke helt om det var en respons på mit indlæg eller et af de mange andre. Var det en respons på mit vil jeg da gerne lige sige at Christina er mindst lige så prof. som pernille og hun er absolut for at man fortsætter med at ride hesten, da han jo er redet i forvejen ser hun ingen grund til at stoppe med det. Hun mener også at det bare ikke skal blive kedeligt for hesten og man skal derfor indlgge diverse andre ting, som skovture, løsspring osv osv... Nææ mit problem har ikke noget som helst med trænere at gøre, men med at "forstå" hvad det er vi taler om når vi taler klassisk. Det som vi alle går ind for er vel at hesten skal bære sig selv og sin rytter så det ikke belaster men opbygger den. Jeg har lige nu kun muligheden for at ride i et lille ridehus, som gør at man rider konstant volte, da det ikke er stort nok til ordentlig ligeudretning. Ville sørme ønske jeg kunne ride en masse timer i skoven, men så heldige er vi ikke lige pt. så jeg vil meget gerne have nogle forslag til hvor meget og hvordan man i min situation bør konditionstræne. Vi forsøger at gå tur en gang om ugen, vi løsspringer ca. hver anden uge og så træner vi i huset.